Buick Y-Job, verdens første konseptbil
En **konseptbil** er en bil-prototype som er bygget for å vise frem et konsept, nye idéer, ny teknologi med mer. De vises ofte på store bilutstillinger for å måle publikums reaksjon på nye og ofte radikale designer som i større eller mindre grad vurderes satt i produksjon.

General Motors-designeren Harley Earl krediteres ofte for å være oppfinneren bak konseptbilen, og gjorde utvilsomt mye for utviklingen av konseptbilene gjennom sine omreisende Motorama-utstillinger på 1950-tallet.

Konseptbiler går aldri direkte i produksjon. I moderne tid gjennomgår alle mange endringer både innen design og teknikk på grunn av praktiske hensyn, sikkerhet og kostnader.

Konseptbiler er ofte radikale i valg av både motor og design. Mange benytter utradisjonelle, eksotiske eller dyre materialer, og alt fra papir, karbonfiber til spesielle metallegeringer har blitt brukt. 

Tucker Torpedo brosjyre 1947
Ofte er bilene også utstyrt med uvanlige eller unike løsninger som måkevingedører, 6 hjul eller annen funksjonalitet man sjelden finner i vanlige biler.

På grunn av disse ofte upraktiske og dyre løsningene kommer mange konseptbiler aldri lenger enn til skalamodeller i leire, eller tegninger på en datamaskin. 

Andre og mer tradisjonelle konsepter utvikles ofte til fullt kjørbare modeller med en fungerende drivlinjen og utstyr. De fleste konseptbiler ligger et sted mellom dette, og representerer ikke et ferdige produktet. En svært liten andel av konseptbilene er funksjonelle som vanlige biler, mens de fleste kan ikke brukes i særlig mer enn 15 kilometer i timen.

Ikke operative *mock-up* modeller lages vanligvis av voks, leire, metall, glassfiber, plast eller en kombinasjon av disse. Hvis bilen er kjørbar er drivlinjen ofte «lånt» fra en produksjonsmodell fra samme selskap.

Etter at en konseptbil er vist på utstillinger og motorshow havner de ofte på selskapets eller andre bil-museum. Før var det mer vanlig at bilprodusenten ødela modellen eller gjemt den bort på et lager. 

Volvos konseptbil Venus Bilo ble solgt til en privatperson og ble borte, sannsynligvis skrotet. En konseptbil som var borte i mange år var Lincoln Futura fra 1954, som sto i bakgården til George Barris i mange år før den fikk et nytt liv som «Batmobile», bilen til Batman i TV-serien ved samme navn som startet i 1966.

* Porsche type 12, 1932Porsche type 12, 1932
* Volvo Venus Bilo, 1933Volvo Venus Bilo, 1933
* Mitsubishi PX33, 1934Mitsubishi PX33, 1934
* Phantom Corsair, 1938Phantom Corsair, 1938
* Aston Martin Atom, 1940Aston Martin Atom, 1940
* General Motors Le Sabre, 1951General Motors Le Sabre, 1951
* BMW 331, 1951BMW 331, 1951
* Fiat Abarth 1500 Coupé, 1952Fiat Abarth 1500 Coupé, 1952
* Volvo Philip, 1952Volvo Philip, 1952
* Alfa Romeo Disco Volante, 1953Alfa Romeo Disco Volante, 1953
* Plymouth Belmont, 1953Plymouth Belmont, 1953
* Fiat Turbina, 1954Fiat Turbina, 1954
* Plymouth Explorer, 1954Plymouth Explorer, 1954
* Pontiac Bonneville Special, 1954Pontiac Bonneville Special, 1954
* Lincoln Futura, 1955Lincoln Futura, 1955
* Buick Centurion, 1956Buick Centurion, 1956
* Cadillac Cyclone, 1959Cadillac Cyclone, 1959
* Plymouth XNR, 1960Plymouth XNR, 1960
* Porsche 695, 1961Porsche 695, 1961
* Lamborghini 350GTV, 1963Lamborghini 350GTV, 1963
* Alfa Romeo Canguro, 1964Alfa Romeo Canguro, 1964
* Lamborghini 400 GT Monza, 1966Lamborghini 400 GT Monza, 1966
* Lamborghini Marzal, 1967Lamborghini Marzal, 1967
* BMW 2800 Spicup, 1969BMW 2800 Spicup, 1969
* Mercedes-Benz C111, 1969Mercedes-Benz C111, 1969
* BMW Turbo, 1972BMW Turbo, 1972
* Neorion Chicago, 1974Neorion Chicago, 1974
* Audi Avus quattro, 1991Audi Avus quattro, 1991
* Alfa Romeo Nuvola, 1996Alfa Romeo Nuvola, 1996
* Opel Slalom, 1996Opel Slalom, 1996
* Hyundai Clix, 2001.Hyundai Clix, 2001.
* Cadillac Cien, 2002Cadillac Cien, 2002
* Lexus 2054, 2002Lexus 2054, 2002
* Peugeot 4002, 2003Peugeot 4002, 2003
* Bertone Birusa, 2003Bertone Birusa, 2003
* Holden Efijy, 2005Holden Efijy, 2005
* Volvo T6, 2005Volvo T6, 2005
* BMW H2R IAA, 2005BMW H2R IAA, 2005
* Citroen GT, 2008Citroen GT, 2008
* Honda FC Sport, 2008Honda FC Sport, 2008
* BMW GINA, 2008BMW GINA, 2008
* Citroën SurVolt, 2010Citroën SurVolt, 2010
* Mercedes-Benz AMG Vision Gran Turismo, 2013Mercedes-Benz AMG Vision Gran Turismo, 2013
* Bentley EXP 10 Speed 6, 2015Bentley EXP 10 Speed 6, 2015
* Lamborghini Terzo Millennio, 2017Lamborghini Terzo Millennio, 2017
* Peugeot e-Legend, 2018Peugeot e-Legend, 2018
* Bentley EXP 100 GT, 2019Bentley EXP 100 GT, 2019

Referanser
----------

1. ↑  «Chrysler "Jolts" PHEV Race; PHEV Ads; V2Green Acquired». *www.calcars.org*. Besøkt 9. januar 2022.
2. ↑  «What is a Concept Car?».